Първият му албум "Три раги" е записан и издаден в Лондон през 1956 г. Членовете на групата Бийтълс, когато са на върха на славата в средата на 1960-те години, се срещат с него и допринасят за популяризирането на звука от ситар. Рави Шанкар участва на рок фестивала в Монтерей през 1967 г. и е показан зрелищно във финала на заснетия там пълнометражен документален филм. В следващата година участва на фестивала в Удсток и по-късно в концерта за Бангладеш.